
ประชาสัมพันธ์การจดทะเบียนพาณิชย์
สำนักงานทะเบียนพาณิชย์ องค์การบริหารส่วนตำบลควนพัง

ตามที่องค์การบริหารส่วนตำบลควนพังได้รับการถ่ายโอนภารกิจงานทะเบียนพาณิชย์ 
จากองค์การบริหารส่วนจังหวัดนครศรีธรรมราช และกรมพัฒนาธุรกิจการค้า ตามพระราชบัญญัติทะเบียนพาณิชย์ พ.ศ. 2499 และ(ฉบับที่2) พ.ศ.2549 ซึ่งมีผลบังคับใช้ เมื่อวันที่ 4 มกราคม 2554
องค์การบริหารส่วนตำบลควนพังขอประชาสัมพันธ์ เชิญชวน ถึงผู้มีหน้าที่จดทะเบียน
พาณิชย์ บุคคลธรรมดา หรือนิติบุคคล รวมทั้งนิติบุคคลที่ตั้งขึ้นตามกฎหมายต่างประเทศ ที่มาตั้งสำนักงาน สาขาในประเทศไทยซึ่งประกอบกิจการอันเป็นพาณิชยกิจตามที่กระทรวงพาณิชย์กำหนด ติดต่อดำเนินการ ดังต่อไปนี้ 

1. จดทะเบียนพาณิชย์ตั้งใหม่ ค่าธรรมเนียม 50 บาท
2. เปลี่ยนแปลงรายการจดทะเบียน ครั้งละ 20 บาท
3. จดทะเบียนเลิกประกอบพาณิชกิจ 20 บาท
4. ขอให้ออกใบแทนใบทะเบียนพาณิชย์ฉบับละ 30 บาท
5. ขอให้ตรวจเอกสารของผู้ประกอบพาณิชยกิจ ครั้งละ 20 บาท 
6. ขอให้เจ้าหน้าที่คัดสำเนาและรับรองสำเนาเอกสาร    ฉบับละ 30 บาท

 หมายเหตุ :   ผู้ประกอบการพาณิชยกิจต้องขอจดทะเบียนพาณิชย์ภายใน 30 วัน นับตั้งแต่วันเริ่มประกอบ
                 พาณิชยกิจ หรือวันที่มีการเปลี่ยนแปลง หรือเลิกประกอบพาณิชยกิจ
ส่วนบนของฟอร์ม

